cyanic-selkie/wikianc huggingface dataset:
Brailo Tezalović
Za vrijeme Konavoskog rata  imao je velike zasluge za postizanje mira, te se javlja kao jedan od potpisnika mirovne povelje darovane Dubrovčanima. Njegova posljednja diplomatska misija bila je u vezi s pokušajem Dubrovčana u kupovini Površi u vlasništvu Radosava Pavlovića. No, Brailo nije uspio posredovati u ovoj prodaju jer je umro 1437. godine. Kao baštinici njegove zaostavštine, koja je iznosila 400 dukata javljaju se njegova kći Jelača do 1466. godine, a nakon nje korisnici su Vlatko Popović i Juraj Bogišić.
James Wilson
Dr. James Evan Wilson fiktivni je liječnik iz FOX-ove medicinske serije Dr. House, a glumi ga Robert Sean Leonard.
Lik se prvi put pojavljuje u pilot-epizodi kada predstavlja jedan slučaj dr. Houseu, protagonistu serije. U cijeloj seriji Wilson je Houseov najbolji i jedini pravi prijatelj te mu često pruža pomoć i savjete. Wilson je onkolog i vodi Onkološki odjel bolnice Princeton-Plainsboro.
Biografija
Rođen kao jedan od trojice braće u židovskom domu, prvo studira na Univerzitetu McGill , no daljnju specijalizaciju nastavlja na univerzitetima Columbia i Pennsylvania. Wilson ima dugu historiju neuspjelih brakova: njegov treći, za sada i posljednji brak, traje tokom 1. sezone, a završava u drugoj, nakon što Wilson otkrije nevjeru svoje supruge. Nakon svog trećeg razvoda, Wilson živi po raznim privremenim akomodacijama, među koje spada i jedan period suživota s Houseom, sve dok se ne upozna s Amber Volakis. U 1. sezoni Wilson otkriva kako mu je jedan brat beskućnik, te kako ne zna je li uopće živ ili mrtav.
Karakterizacija
House je o Wilsonu jednom rekao da je "njegov prijatelj kojem ljudi kažu 'Hvala' kad im on kaže da umiru". Wilson tu svoju sposobnost koristi kako bi pomogao Houseu u dobijanju odobrenja pacijenta za riskantne tretmane.
Nakon što Wilson prođe kroz tri propala braka, House zaključi da on ima potrebu "popraviti" žene kako bi mu odgovarale, a kada to napravi, postane nezainteresiran i pređe preko te ljubavi. Tokom jednog izlaska s Lisom Cuddy Wilson je odbio odgovoriti na pitanje želi li djecu ili ne.
Wilson se, također, pokušavao boriti protiv Houseove ovisnosti, no bezuspješno. Nakon što se opkladi s Houseom u vezi s njegovom ovisnošću, House na kraju ipak prizna da je ovisan o Vicodinu, no dodaje kako mu ovisnost ne smeta pri radu. Kada detektiv Michael Tritter zaprijeti Houseu kako će ga zatvoriti zbog njegove ovisnosti, Wilson pokuša uvjeriti Housea da krene na rehabilitaciju kako se situacija pogoršava. Nakon što Tritter nekoliko puta pritisne Wilsona da svjedoči, ovaj pristane, no to sakrije od Housea. Prije ovoga, Wilson je morao posvjedočiti kako House udara Roberta Chasea, verbalno vrijeđa Cuddy i krivo dijagnosticira bolest jednom djetetu, kojem su zbog te dijagnoze trebali biti amputirani lijevi udovi.
U epizodi Resignation (3x22) House otkriva da Wilson boluje od depresije, te da uzima lijekove kako bi to suzbio.
U epizodi Frozen (4x11) House saznaje da Wilson izlazi s Amber Volakis, jednom od kandidatkinja za posao u Houseovom timu, kojoj je House dao nadimak "Bezobzirna kučka" ("Cutthroat Bitch"). Pod Houseovim pritiskom Wilson mu kaže kako je u vezi već nekoliko mjeseci, no istina je da je tek nekoliko sedmica. House i Cuddy zaključe kako će njegova potreba da nekom bude potreban nahraniti njenu potrebu za dominacijom i u konačnici ga uništiti, no Wilson odbija prekinuti s njom.
U epizodi Don't Ever Change (4x12) House nevoljno odobrava njihovu vezu. U finalu 4. sezone Amber umire od posljedica trovanja adamantinom nakon autobuske nesreće.
Na početku 5. sezone Wilson daje ostavku na mjesto šefa onkologije te (privremeno) prekida svoje prijateljstvo s Houseom. Tokom te sezone, nakon što Wilson dadne ostavku, House unajmi privatnog detektiva kako bi pratio Wilsona. House i Wilson mire se tokom 4. epizode 5. sezone kada Wilson vozi Housea na očevu sahranu. Nakon jedne neugodne svađe, njih dvojica razgovaraju i pomire se, čime se Wilson vraća na mjesto šefa Odjela za onkologiju i obnavlja prijateljstvo s Houseom.
Koncept i stvaranje
Robert Sean Leonard u početku nije bio zainteresiran za ulogu Wilsona. Vjeruje da je ulogu dobio zbog svog poznanstva s producentom Bryanom Singerom; nedugo nakon što je Leonard dobio plaću za ulogu u filmu Društvo mrtvih pjesnika, Singer je od njega posudio novac kako bi snimio film Lion's Den. U filmu je glumio Leonardov dobar prijatelj, Ethan Hawke, koji je ujedno pohađao istu školu kao i Singer. Leonard je zadovoljan svojom ulogom i želi nastaviti glumiti u seriji.
Ako se u obzir uzmu popularne paralele između Doyleove serije o Sherlocku Holmesu, Wilson bi zauzimao mjesto dr. Watsona. Sam Leonard je rekao kako je namjera bila da House i njegov lik preuzmu uloge Holmesa i Watsona, no dodao je kako misli da je ulogu Watsona od početka serije preuzeo Houseov tim. Filmska producentica Katie Jacobs rekla je kako i Wilson i House izbjegavaju zrele veze, što ih još više zbližava. Dodala je da je razlika između dvojice likova ta što Wilson teško odbija molbe jer želi ugoditi drugoj osobi.
IC 1928
IC 1928 (također poznat kao ESO 548-20, MCG -4-9-13 i PGC 12884) je spiralna galaksija koja je udaljena oko 196 miliona sg od Zemlje i nalazi se u sazviježđu Eridan. Najveći prečnik je 1,60 (91 hiljada sg) a najmanji 0,4 uglovnih minuta (23 hiljade sg). Prvo otkriće je napravio DeLisle Stewart 1899. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Queen
mini|Queen Queen je britanska rock grupa formirana 1970. u Londonu. Grupu su osnovali Brian May, Freddie Mercury i Roger Taylor. John Deacon se grupi pridružuje sljedeće godine. Queen se probija na rock-scenu 1970-ih i bili su najuspješnija britanska rock-grupa u protekle tri decenije.
Hijerarhija Crkve bosanske
Organizacija Crkve bosanske podrazumijevala je određenu strukturu svojih članova u kojoj se zasebno prepoznaju njeni pojedini sastavni dijelovi. Na čelu je stajao djed (did). Poslije njega slijede strojnici u koje se ubrajaju gosti i starci. Zatim slijede krstjani. Tom hijerarhijskom nizu odgovara njihova brojnost, koja se spušta u razinu najbrojnijih - krstjana.
Queen
Bili su poznati po tome što su uveli potpuno novu vrstu pristupa muzici, pjevačke harmonije i pridonijeli su aktivnom učešću publike u njihovim nastupima uživo. Mnogi ih smatraju rock grupom sa najboljim nastupom uživo.
Hijerarhija Crkve bosanske
Djed
Djed bosanske crkve je imao veoma važan položaj u društveno-političkom životu sredjovjekovne Bosne. Djed je vrši krunisanje bosanskih kraljeva, imao je izražene sudske funkcije koje nije mogao osporiti niti sam vladar. Njegov starjeniški položaj potvrđuju bosanski i dubrovački izvori. Tako se u odluci Vijeća umoljenih od 28. maja 1438. djed izričito naziva najvišim poglavarom među krstjanima što znači da nad njim nije bilo nikakve više crkvene vlasti. Taj podatak potvrđuje da je on bio potpuno nezavisan od katoličke i pravoslavne crkve i ostalih dualističkih crkava. Njegovu samostalnost i poglavarstvo nad cijelim redom crkve potvrđuje podatak iz dubrovačkog pisma upućenog Sandalju Hraniću 30. aprila 1405, u kome je djed označen kao duhovni otac Crkve bosanske.
Queen
Queen je imao solidan uspjeh ranih 1970-ih sa albumima Queen i Queen II, ali izdavanjem albuma Sheer Heart Attack 1974. Queen je doživio međunarodni uspjeh. Svi naredni albumi su držali vrhove svjetskih top lista širom svijeta. Od 1973. izdali su 15 studijskih albuma, 5 albuma uživo i mnoge kompilacijske albume. Do 2004. prodali su više od 300 miliona primjeraka širom svijeta, uključujući više od 35,5 miliona samo u Sjedinjenim Američkim Državama.
Hijerarhija Crkve bosanske
Gost
Na drugom stepenu hijerarhije vjere Bošnjana poslije djeda nalazio se gost. Gosti predstavljaju najzagonetnije članove Crkve bosanske što se tiče porijeklo i značenja njihova naziva kao i službe koju su vršili u Crkvi zbog nedostatka primarnih izvora o njima. Gosti su se, kao i ostali pripadnici hijerarhije Crkve bosanske, najvjerovatnije bavili duhovnom djelatnošću za potrebe njezinih sljedbenika. Njihova služba se u biti nije mnogo razlikovala od staraca i strojnika, pošto su obavljali iste poslove. Gosti se razlikuju od ostalih predstavnika Crkve bosanske jedino po stepenu časti, ali obavljaju iste poslove, uglavnom u službi bosanske vlastele, i nadzor nad članovima Crkve bosanske. Gosti su, kao pismeni ljudi, često bili članovi delegacija bosanskih vladara i vlastele u Dubrovniku, Veneciji i drugdje, te su zauzimali položaje u lokalnoj administraciji. Među najpoznatijima je gost Radin Butković. Među poznatim krstjanima su krstjanin Hval i krstjanin Vlatko Tumurlić.
Queen
Nakon smrti Freddieja Mercuryja i odlaska Johna Deacona u zasluženu penziju 2000-ih May i Taylor počeli su sarađivati s Paulom Rodgersom, pod nazivom Queen + Paul Rodgers.
mini|240p|Queen u živo u [[Hannoveru 1979.]]
Hijerarhija Crkve bosanske
Starci
Poslije djeda i gosta na hijerarhiji bosanskih krstjana nalazimo starce, koji se spominju u istom periodu kao i ostali članovi Crkve, početkom 14. stoljeća u poveljama bana Stjepana II. Starci su predstavljali po činu niže dostojanstvenike u hijerarhiji Crkve bosanske i razlikovali su se po službi, časti i ugledu od običnih redovnika iz čijih su redova potekli. Uloga staraca i gosta jeste bila tumačenje i širenje vjerskog učenja Crkve bosanske. Pored toga, radili su kao pisari ili notari, prepisivali su knjige za sebe ili ugledne bosanske velikaše i učestvovali u društveno-političkom životu Bosne.
Strojnici
Pored njih, u izvorima nalazimo strojnike kod bosanskih krstjana. O njima nema konkretnih podataka. Postoji mišljenja da su oni predstavljali poseban dio Crkve bosanske koji su obavljali funkciju upravitelja i nadzornika ili da oni zajedno čine goste i strojnike. Pretpostavlja se da strojnici ili strojnik predstavljaju dvostruko značenje: kao skup uglednika bosanskih krstjana, ali i institucija sa konkretnim i određenim značenjem. Tome ide u prilog podatak da su prilikom prodaje dijela Konavla Dubrovačkoj republici, koju su učinili Petar i Nikola Pavlović sve postignuto garantirali su: “mnogopočteni strojnici gospodin did Radosav Bradijević i gospodin starac Radosav, unuk”.
Queen
Početak (1969–1973)
Godine 1969. gitarista Brian May, student Londonskog imperijalnog koledža i basista Tim Staffel osnivaju grupu. Brian May stavlja kao neku vrstu reklame na oglasnoj tabli koledža za "Mitch Mitchell/Ginger Baker stil" bubnjara i Roger Taylor, mladi student zubarstva se prijavljuje i dobija posao. Nazvali su grupu "Smile" i služila je kao podrška grupama kao Jimi Hendrix, Pink Floyd, Yes i prvoj postavi grupe Genesis. Smile je angažirao Mercuryja 1969. i imali su prvo iskustvo snimanja albuma u Trident Studios iste godine. Staffell je pohađao Ealing Art College zajedno sa Farrokhom Bulsarom, kasnije poznatim kao Freddie Mercury i predstavio ga je grupi. Bulsara je ubrzo postao veliki ljubitelj ove grupe. Kad je Staffell napustio grupu Smile 1970. da se pridruži drugoj grupi "Humpy Bong", Smile je odmah prestao postojati. Bulsara je nagovarao Maya i Taylora da nastave, mijenjajući ime "Smile" u "Queen". Grupa je imala veoma veliki broj bas-svirača u ovom periodu, ali se nisu uklapali u hemiju same grupe. Sve je tako ostalo do februara 1971, kad se grupi Queen pridružio John Deacon, nakon čega su počeli vježbati za svoj prvi muzički album.
Grupa je svirala u klubu koledža u Londonu i izvan Londona gotovo dvije godine, kada im je data prilika da se testiraju u "De Lane Lea Studious", novom studiju da bi spojili pet demo pjesama "Keep Yourself Alive", "The Night Comes Down", "Great King Rat", "Jesus" i "Liar". Uprkos njihovom kvalitetu, nijedan studio nije želio da im da priliku, osim ne tako poznata i bogata izdavačka kuća "Chrysalis Records" koja im je dozvolila da snimaju samo u toku pauza. Pauza je trajala od juna do novembra 1972.
Godine 1973. poslije mnogo odlaganja, Queen je objavio svoj prvi album. Album je bio dobro primljen od strane kritičara. Gordon Fletcher novinar rock magazina Rolling Stone je izjavio: a u magazinu Daily Herald iz Chicaga je došla ocjena kao o:  Ipak, album nije dovoljno promovisan i glavni singl "Keep Yourself Alive", kompozicija Brian May-a, se prodavao veoma slabo. Album je bio inspirisan heavy metalom i progresivnom rock muzikom. Greg Prato iz "All Music Guide" je nazvao ovaj album kao:
Album Queen II je izdat u martu 1974. godine. Album je dosegao peto mjesto na britanskim top listama, dok je pjesma Freddija Mercurya i vodeći singl "Seven Seas of Rhye" dosegla deseto mjesto u Velikoj Britaniji, s kojim je ova grupa ostvarila svoj prvi muzički uspjeh. Ovo je njihov najmračniji i najteži album, sa kompleksnim instrumentalnim prijelazima, nestvarnim tekstom i virtuoznošću same grupe. Grupa je krenula na turneju kao podrška Mott the Hopple u SAD-u i već su počeli da privlače pažnju zbog njihovih energičnih nastupa na bini. Ipak, prodaja albuma u SAD-u je bila slaba, kao i kod predhodnog muzičkog izdanja.
Vrijeme muzičkih uspjeha (1974–1979)
Rad na trećem albumu grupe "Sheer Heart Attack" je počeo bez Maya zbog njegovog zdravstvenog stanja, a bio je snimljen i izdat u oktobru 1974. godine. Ovaj album mnogi smatraju kao pravi i prvi klasik grupe, a album je dostigao prvo mjesto u Velikoj Britaniji. Prodaja je bila veoma dobra, te je album bio i zlatni u SAD, dajući ovoj grupi prvi ukus komercijalnog uspjeha. Album je eksperimentisao sa širokim varijacijama raznih muzičkih žanrova, uključujući "Killer Queen", heavy metal "Sheer Heart Attack", pjesmu koju je Metallica kasnije stavila na naslovnicu i zaslužila Grammy nagradu. Nakon ovoga, grupa je već počela da doživljava veliku slavu.
Singl "Killer Queen" je dostigao drugu poziciju na britanskim top-listama i postao njihov prvi hit u SAD-u, ostvarujući dvanaesto mjesto na "Billboard Book of Top 40 Hits". To nije bila klasična rock pjesma, u njoj je kombinovan klavir, gitara i donijela je puno virtuoznosti. Drugi singl "Now I'm Here", je bio više tradicionalna hard rock kompozicija, te je bila na jedanaestom mjestu u Britaniji.
Godine 1975. grupa Queen je krenula na svjetsku turneju i svaki član grupe je kreirao kostim za sebe i svjetlosne efekte. Turneja je počela prvo u SAD-u. U ovo vrijeme, Jim Beach, menadžer grupe, je pregovarao sa "Tridentom" i izbacio ih iz ugovora, te je Queen ostao bez menadžera. Imali su mnogo opcija, a jedna od njih je bila da Peter Grant, menadžer Led Zeppelina, potpiše ugovor sa produkcijom Led Zeppelina, "Swan Song Records". Ovo je bilo neprihvatljivo za Queen, te su oni kontaktirali Johna Reida, menadžera Elthon Johna, koji je prihvatio poziciju.
Limeni bubanj (roman)
Limeni bubanj je roman njemačkog književnika Günter Grassa iz 1959. godine. Napisan kao dio Dancinške (Gdanjske) trilogije. Jedno je od najvećih djela moderne poslijeratne njemačke literature.
Queen
Vrijeme muzičkih uspjeha (1974–1979)
U aprilu 1975. godine grupa je otišla na turneju u Japan po prvi put, uzrokujući histeriju u ovoj zemlji.
Limeni bubanj (roman)
Glavni lik Oskar Matzerath, rođen u Gdanjsku 1924. godine priča svoj život sa gledišta trogodišnjeg djeteta. On, naime od trećeg rođendana, odluči da ne raste, te od toga dana počinje njegova priča o pogledu na svijet odraslih. Kao poklon za treći rođendan Oskar dobija od majke limeni bubanj, koji je nerazdvojni dio njegovog života.
Queen
Vrijeme muzičkih uspjeha (1974–1979)
Kasnije te godine grupa je snimila i izdala album "A Night at the Opera". U to vrijeme bio je to najskuplji album ikad snimljen. Kao i predhodnik, i ovaj album se odlikovao različitim muzičkim stilovima i eksperimentisanjem sa stereo zvukum. Pjesma "The Prophet's Song", osmominutni epik, je primjer takvog eksperimentisanja gdje se sredina pjesme sastoji od kanona, sa jednostavnim frazama koje su kreirala potpuno novu vrstu zvuka. Album je postigao uspjeh u Britaniji i dostigao trostruki platinasti tiraž u SAD-u. Britanska javnost je album izabrala kao 13. najbolji album svih vremena (izbor u 2004. godini), album je bio rangiran kao 230. na "Svjetskoj listi 500 najboljih albuma svih vremena".
Limeni bubanj (roman)
Odrastajući u Gdanjsku, gradu sa mješovitim poljskim i njemačkim stanovništvom, od majke kašupskog porijekla, Oskar opisuje Gdanjsk, koji je kao i tema ovog romana, neizbježan kritički pogled na početak ratnih sukoba u Evropi. Majčine riječi, ...da mi Kašubi, smo premalo Poljaci za Poljake, a za Nijemce nedovoljno njemački..., protežu se kroz djelo Güntera Grassa u nekoliko njegovih djela. Zato i Oskarov bubanj crveno-bijele boje pokazuje Oskarovu pripadnost Poljskoj koju napušta odlazeći nakon 1945. godine prema zapadu.
Queen
Vrijeme muzičkih uspjeha (1974–1979)
Tokom 1976. godine grupa se vraća u studio i snimaju album "A Day at the Races", koji je jednostavno prateći album od "A Night at the Opera" što se vidjelo po naslovnoj stranici koja je veoma slična predhodnom albumu. Album je bio veoma uspješan i bio je prvi na britanskim listama. Glavni hit albuma je bio glavni hit "Somebody to Love", pjesma inspirisana gospelom u kojoj su Mercury, May i Taylor napravili efekte koji su zvučali kao hor od stotinu ljudi. Pjesma je bila broj dva na listama u Velikoj Britaniji i trinaesta u SAD-u.
Limeni bubanj (roman)
Po romanu je snimljen istoimeni film 1979. godine u režiji Volker Schlöndorffa.
Queen
Vrijeme muzičkih uspjeha (1974–1979)
Tokom iste godine, Queen je izveo jedan od njihovih najpoznatijih nastupa, nastup 1976. u Hyde Park-u, u Londonu. Na tom nastupu je bilo oko 150.000 ljudi. Neki čak govore da je brojka premašila 180.000, te da se broj publike kretao oko 200.000.
U 1977. godini grupa je izdala album "News Of The World". Iako je po mišljenju kritike zakazao u to vrijeme, mnogi ga smatraju jednim od najboljih rock albuma svih vremena i najbolji rock album kasnih 1970-ih, te kao album koji je sada inspiracija tzv. stadionskog rock-a. Album je sadržavao neke od najvećih pjesama rock historije "We Will Rock You", te rock baladu "We Are the Champions". Obje pjesme su dostigle broj četiri u SAD-u i obje su postale zaštitni znak sportskih himni. Roger Taylor je izdao svoj prvi solo singl te godine. A-strana naslovnice je bila pjesma "The Parliaments", te "I Wanna Testify", dok je B-strana bila pjesma koju je Taylor nazvao "Turn On The TV".
Godine 1978. grupa je izdala album "Jazz" koji je sadržavao hit singlove "Fat Bottomed Girls" i "Bicycle Race" koje su također izdate kao dupla-A-strana singla. Iako riječ "jazz" nije odražavala stil albuma, album je od strane kritika doživio dobar uspjeh, ponajviše zbog toga što je kombinovao mnoge stilove. Još neke veoma uspješne pjesme na albumu su bile "Dead on Time", "Don't Stop Me Now, "Let me Entertain You" i "Mustapha" - arabeskna muzika komponovana od strane Mercury-a, kombinovana sa heavey rock gitarom.
U 1979. godini grupa nije izdala studijski album, već su se usredsredili na izdavanje novog albuma koji su trebali izdati 1980. godine, ali su ipak izdali njihov prvi album uživo. Nazvan "Live Killers", album je dva puta postigao platinasti tiraž u SAD-u. Također su izdali veoma uspješan singl "Crazy Little Thing Called Love", rock and roll pjesma otpjevana u stilu Elvisa Presleya. Pjesma je dospjela na liste deset najpopularnijih pjesama u mnogim zemljama i bila je Queenov prvi muzički hit u SAD-u.
Novi zvuk i predstavljanje sintisajzera (1980–1989)
Queen je počeo 1980-e sa komercijalno upješnim albumima. Album "The Game" je bio njihov najprodavaniji album. Na njemu su se našle pjesme poput "Crazy Little Thing Called Love" i "Another One Bites the Dust", koje su dostigle 1. mjesto po popularnosti u SAD-u.
Album se zadržao četiri sedmice na broju 1 američkih najpopularnijih lista a dostigao je i četverostruki platinasti tiraž. Osim toga, bio je jedini muzički album koji je ikada bio na vrhu "Billboard", "Rock Music", "Dance Music" i "Rhythm i Blues" liste u isto vrijeme. Na albumu je predstavljeno uvođenje sintisajzera, a tu su bile popularne balade "Play The Game" i "Save Me" koje će kasnije postati među najboljim pjesmama za sve ljubitelje grupe Queen. Freddie Mercury u ovom periodu mijenja svoj izgled, skraćuje kosu i pušta brkove. Ovaj imidž postaje njegov zaštitni znak.
Godine 1981. Queen je postao prva velika rock grupa koja je nastupala u Južnoj Americi. Ova grupa je srušila rekord posjećenosti, te je stadion "Morumbi" u Sao Paulu ugostio 131.000 ljudi prve noći, a zatim 251.000 ljudi u sljedeća dva dana. Queen je svirao pred ukupno blizu pola miliona ljudi u Južnoj Americi tokom njihove turneje na ovom kontinentu. U okobru 1981. godine Queen je svirao ispred 150.000 ljudi u Monterreyu i Puebli u Meksiku i bili su prva velika rock grupa koja je ikad nastupila u Meksiku.
Godine 1981. sarađivali su sa još jednim muzičarem iz tog vremena, Davidom Bowijem na njihovom hit singlu Under Pressure. Saradnja je bila spontana, kada je Bowie slučajno navratio do studija dok je Queen snimao. Queen je izuzetno bio zadovoljan uspjehom pjesme, te su je izvodili odmah uživo na koncertima. Bowie, pak, nije to radio sve do kasnih godina. Pjesma je bila veoma uspješna - bila je prva na listi najpopularnijih u Britaniji. Bas linija je kasnije bila korištena u Vanilla Iceovom hitu iz 1990. godine pod nazivom Ice Ice Baby.
U 1982. godini Queen je izdao funk album Hot Space. Grupa je prestala sa turneojm po Sjevernoj Americi jer je njihov uspjeh oslabio, iako su nastupili na NBC-u prvi put na "Subotom uveče sa vama uživo" (Saturday Night Live). Queen je napustio Elektra Records, njihovu kuću u SAD-u, Kanadi, Japanu, Australiji i Novom Zelandu, te su potpisali ugovor sa "Capitol Recordsom".
Nakon napornog rada u prethodnih deset godina, Queen je odlučio da neće nastupati uživo 1983. godine. Tokom ovog perioda snimili su album The Works a nekoliko članova grupe je imalo solo radove. May je izdao solo album nazvan Star Fleet Project gdje je sarađivao sa Eddie Van Halenom. Kevin Chamberlain, kompjuterski stručnjak za muziku je pomagao kod pjevačkih linija i pozadinske muzike za solo projekat Freddie Mercurya koji je kasnije otkazan zbog kreativnih razlika.
Godine 1984. Queen je izdao album "The Works" na kojem su bili svjetski poznate pjesme Radio Ga Ga i I Want to Break Free. Uprkos ovim hitovima, album nije zabilježio dobru prodaju u SAD-u. "Radio Ga Ga" je bio 39. na top-40 listi hitova u Americi sve do I Want It All, koji je bio treći po popularnosti u Americi.
Krajem 1984. Queen je nastupao u Južnoj Africi. Mnogi u Ujedinjenom Kraljevstvu su ih kritikovali, jer je tada bio na snazi aparthejd. Članovi ove grupe su odgovorili da oni sviraju muziku za one koji žele da je čuju. Godine 1985. grupa je održala dva koncerta uživo. Prvi je čuveni festival Rock in Rio. Queen je započeo svoj nastup u 02:00h 12. januara, pjevajući ispred 325.000 ljudi, rušeći predhodni rekord. Također su nastupali i u ranim satima 19. januara pred 325.000 ljubitelja njihove muzike. Međutim, najveći koncert, i prema mnogima, najveći nastup uživo svih vremena, Queen je održao na Live Aidu. Ovaj koncert je održan na stadionu Wembley 13. jula 1985. godine.
Pod euforijom koncerta, Queen je izdao singl One Vision. Pjesma je korištena u filmu Iron Eagle. Mercury je također izdao svoj prvi solo album Mr. Bad Guy.
Rane 1986. godine, Queen snima album A Kind of Magic. Neke od pjesama su komponovane za filmove, kao Princes of the Universe za film Higlander koji je izdat te godine. Ovaj album je bio veoma uspješan, sa popularnim pjesmama A Kind of Magic, Friends Will Be Friends, Who Wants to Live Forever. Christopher Lambert je nastupao u video spotu za pjesmu "Princes of the Universe".
Kasnije te godine Queen je prodao ulaznice za turneju Magic Tour, aludirajući na isti album. Ova turneja je bila najveća u historiji Queena, uključujući dva nastupa na stadionu Wembley.
Kraj turneje obilježio je koncert na Knebworth parku, gdje je 120.000 karti prodato za samo dva sata. Ovo je bio posljednji koncert Freddija Mercurya u sastavu Queena. Više od milion ljudi je uživo vidjelo Queen u toku ove turneje, od čega 400.000 otpada na Veliku Britaniju.
Nakon solo projekta 1988. godine (uključujući saradnju Mercuryja sa Montserrat Caballé, na albumu Barcelona), grupa je izdala album The Miracle 1989. godine. Na njemu je nastavljen smjer sa "A Kind of Magic" sa pop-rock zvukum i popularnim pjesmama poput I Want It All, Breakthru, The Invisible Man, Scandal, The Miracle. Članovi ove grupe najavljuju da neće biti turneje za ovaj album, jer Freddie Mercury to nije želio. On je izjavio da jednostavno nije htio da razbije tipični krug albuma/turneja. Pretpostavljalo se da je grupa na ivici raspada, te da Mercury ima zdravstvene probleme.
"The Miracle" je također označio promjenu filozofije Queena u pisanju pjesama. Sve pjesme su bile napisane samo od strane jednog člana grupe, što do sada nije bio slučaj.
Smrt Mercury-a i posljednji albumi (1990–1997)
U kasnim 1980-im glasine su se širile po novinama da Mercury pati od AIDS-a. Iako su se glasine poslije ispostavile tačnim, Mercury ih je svo vrijeme poricao. Ipak, grupa je nastavila da snima novu muziku bez obzira da ogroman pritisak od strane novinara, počevši sa albumom "The Miracle" i zadnjim albumom (dok je još Mercury bio živ) - "Innuendo" (1991). Iako mu je stanje bilo veoma loše, Mercury je i dalje doprinosio sa svojim tekstovima i muzikom na novom albumu. Sama pjesma "Innuendo" je imala hard rock melodije i, ako se tako može reći, tajno nagovještavala da Mercury ozbiljno boluje. Drugi hitovi su bili inspirisani pop muzikom "I'm Going Slightly Mad", te kultna pjesma "The Show Must Go On" i "These Are The Days of Our Lives". Grupa je izdala i drugi album - zbirku najpopularnijih pjesama "Greatest Hits II".
23. novembra 1991. godine, Mercury je konačno priznao da boluje od side. Samo 24 časa nakon ove izjave, Mercury je i preminuo. Njegova sahrana je bila privatna, te je održana po zoroastrijskom ritualu, s obzirom da je to vjera njegovih roditelja. "Bohemian Rhapsody" je ponovo bio obrađen i izdat nakon njegove smrti, te video "These Are the Days of Our Lives". Prihodi od singla su donirani za proučavanje i borbu protiv AIDS-a.
Dana 20. aprila 1992. održan je koncert u znak sjećanja na Freddie Mercurya. Koncert je ponovo održan u Wembleyu. Mnogi poznati izvođači su došli na koncert, poput Eltona Johna, Guns N' Roses, Tony Iommija (Black Sabbath), Robert Plant (Led Zeppelin), Annie Lennox, George Michael, David Bowie, Mick Ronson, Metallica, Roger Daltrey (The Who), Def Leppard i Liza Minnelli, te su zajedno sa preostala tri člana Queena otpjevali najpopularnije pjesme ove grupe. Koncert je gledalo više od milijardu ljudi širom svijeta. Ovo je doprinijelo većoj obaviještenosti u vezi AIDS-a. Popularnost ove grupe u SAD-u je obnovljena na "Wayne's World" u kojem je bila pjesma "Bohemian Rhapsody". Pjesma je bila broj 2 na listama najpopularnijih pet sedmica u SAD-u.
Grupa je prekinula saradnju sa Capitol Records-om, te je potpisan novi ugovor sa Hollywood Records-om.
Queen nikada nije prestao biti popularan, iako je njihov zadnji album sa potpuno novim materijalom izdat 1995. pod nazivom "Made in Heaven". Album je izašao četiri godine nakon smrti Freddija Mercurya. Napravljen je od pjesama koje je Mercury snimio pri samrti, plus materijal iz solo albuma Mercurya "Mr. Bad Guy". May i Taylor su često poklanjali novac za uplatu fondu za borbu protiv AIDS-a. Zadnje prisustvo Johna Deacona je bilo 1997. kada je snimljena pjesma "No One But You" sa Mayom i Taylorom. To je bila zadnja pjesma koja je sastavljena od sva tri člana Queena i bila je dodatna pjesma na albumu sa odabranim pjesmama "Queen Rocks" kasnije te godine.
"Queen + …" projekti (1998–)
Nekoliko "Queen +" projekata je ostvareno narednih godina. Nekolicina njih dobila je prerađena bez novih sadržaja. Godine 1999. Greatest Hits III album je izdat. Na njemu su između ostalog bile, "Queen + Wyclef Jean", rap verzija pjesme "Another one bites the dust", uživo verzija pjesme "Somebody to Love" koju je otpjevao George Michael i uživo verzija pjesme "The Show Must go On", izvođena 1997. od strane Elton Johna.
Brian May i Roger Taylor su zajedno predstavljali Queen na mnogim ceremonijama i koncertima. Također su snimili nekoliko Queenovih popularnih pjesama, uključujući "We Will Rock You" i "We are the champions" sa novim pjevačima.
Godine 2003. četiri nove pjesme su snimljene od strane Queena za Mandelinu kampanju protiv AIDS-a. Studio verzija "Invicible Hope" (Queen + Nelson Mandela, zajedno sa Treana Morris), "46664 - The Call", "Say It's not True" i "Amandla" (Anastacia, Dave Stewart i Queen).
Zaštitni znak grupe Queen
Zaštitni znak Logo grupe Queen je poznat kao Queen-ov vijenac, a dizajnirao ga je Mercury (koji ima diplomu "Ilustracije i grafičkog dizajna" sa "Ealing Art" koledža) malo prije izdavanja prvog albuma. On sadrži znakove zodijaka svih članova: dva lava za Deacona i Taylora, rak za Maya, te dvije djevice za Mercurya. Lavovi grle stilizirano slovo Q, rak se odmara na vrhu slova sa vatrom dižući je tačno iznad, a djevice se nalaze ispod lavova. Cijeli zaštitni znak se nalazi ispod feniksa i neodoljivo podsjeća na grb Kraljevske armije Ujedinjenog Kraljevstva.
Queen, film i TV
Queen je imao veliki doprinos u muzici u filmovima Flash Gordon  (1980. godine, režija Mike Hodges) i Highlander  (popularni prvi film u poznatom naknadnom serijalu filmova, režisera Russella Mulcahya). Naslovna pjesma, "Princes of the Universe", je bila također korištena u "Highlander: The Series" (1992–1998).
U SAD-u "Bohemian Rhapsody" je bila u filmu Wayne's World . Singl je ponovo dospio na američke top liste, bio je na drugom mjesto (zajedno sa "The Show Must Go On" kao prva pjesma na singlu) i učinio je Queen popularnijim u SAD-u.
U nekoliko filmova njihove pjesme su pjevali drugi umjetnici. Naslovna strana Somebody to Love izvođena od strane Anne Hathaway je bila u filmu iz 2004. godine, a film se zvao Ella Enchanted . U 2006. godini Brittany Murphy je također izvodila istu pjesmu u filmu Happy Feet. Godine 2001. verzija pjesme "The Show Must Go On" je bila otpjevana od strane Jim Broadbent i Nicole Kidman u mjuziklu Moulin Rouge!. Završetak filma je A Knight's Tale izdatog 2001. godine je bio popraćen pjesmom "We Are the Champions" koju su izvodili Robbie Williams i Queen.
Muzika grupe Queen je korištena u mnogim filmovima poput:
Čuvajući u tradiciji (od sezone 5) da svaka epizoda nosi naslov popularne pjesme od jedne muzičke grupe iz vremena 70-ih (Led Zeppelin za petu sezonu, The Who za šestu i The Rolling Stones za sedmu), i osma, ujedno i posljednja sezona That '70s Show napravljena je bila od epizoda nazvanim po pjesmama Queena. "Bohemian Rhapsody " je bila kao premijera osme sezone.
Dana 11. aprila 2006. godine Queen se pojavio na American Idol. Svaki takmičar je izvodio jednu pjesmu od Queena. Pjesme koje su se pojavile na ovom takmičenju su bile "Bohemian Rhapsody", "Fat Bottomed Girls", "The Show Must Go On", "Who Wants to Live Forever", i "Innuendo ". Brian May je poslije kritikovao organizatore ove emisije, zbog mijenjanja scenografije.
Pjesma "I Was Born to Love You" na četvrtoj misiji/stazi Nintendo DS videoigre Elite Beat Agents kao i u igri Pretty Guardian Sailor Moon.
Muzički stil
Queen je muzički bila veoma svestrana grupa. Svirali su gotovo sve vrste muzike (uključujući i operu) u svojim pjesmama, a danas se u svijetu mogu povezati sa: tzv. stadionskim rockom, plesnom muzikom, glamuroznim rockom, heavy metal-om, pop rock, i psihodeličnom rock muzikom.
1970-e su bile vrijeme razuzdanosti, posebno u rock muzici, a samo je mali broj rock grupa tog vremena bio blizu u utjelovljavanju ove razuzdanosti kao Queen. Njima je bilo namijenjeno da budu velika rock grupa, a muzika je morala biti savršena, uz korištenje drame, bombastičnosti i razuzdanosti na muzičkim snimcima. Međutim, prava arena za ovu grupu bili su koncertni nastupi, gdje su muzika i dramsko predstavljanje muzike, činile cjelinu, u kojem je vizuelni doživljaj bio gotovo izjednačen s muzikom. Queen održava ovaj pristup tokom cijele njihove karijere, brzo usvajajući i razvijajući muzičke stilove koristeći najnovije tehnologije tog vremena i stvarajući ono što je nesumnjivo prvi umjetnički promotivni spot za "Bohemian Rhapsody".
U svojim ranim godinama Queen je u potpunosti prigrlio ideale progresivnog rocka koji je bio iznenađujuće bogat i raznovrstan. U njemu su spajali pretjeranu pompu progresivnog rocka i energiju ranog heavy metala, s vodviljem, elemente opere i klasične muzike, koristeći višeslojne gitarske muzičke dionice uz nasnimavanje pjevačkih dionica stvarajući bombastičan, energičan, ali često i produhovljen muzički izraz.
Držeći na oku glavna muzička kretanja, grupa nikad nije prestala rasti, razvijati se i mijenjati svoj stil, ali nekako uvijek uspijevajući zadržati osnovni zvuk koji je bio jedinstven i ostajući neprikosnoven kao vrhunac rock muzike do današnjih dana.
Jedan od najnaprednijih aspekata rane muzike ove grupe je bio njihov pristup obradi pjesama. Bili su ponosno "anti sintisajzer" u prvih nekoliko godina, i skoncentrisani na bogate i visoke pjevačke i gitarske obrade ekstravagantno proširene sa slojevitom strukturom koja je otišla dalje od običnog sviranja gitarskih rifova jedne obične hard rock grupe. Ovo je dostiglo svoj vrhunac sa zapanjujuće kvalitetnim izdanjem "Bohemian Rhapsody", pjesme koja zapravo predstavlja oličenje svega u načinima njihovog pisanja pjesama i njihovih stavova.
Uticaj na druge muzičare
Michael Jackson je bio prijatelj Mercurya još u ranim 1980-im i naveo je "Hot Space" album kao pokretački uticaj iza odluke o stvaranju njegovog albuma "Thriller" iz 1982, na kojem je prvobitno planirano da se Freddy Mercury pojavi. Queen se također navodi kao veliki uticaj na žanr neo-klasičnog metala švedskog gitariste Yngwie Malmsteena. Pjesma "Stone Cold Crazy ', iz 1974. sa " Sheer Heart Attack "albuma, se često navodi kao rana preteča brzine ili thrash metal podžanra. Metallica je snimila verziju iste pjesme, koja se prvi put pojavila na albumu "Rubaiyat" iz 1990, i osvojila "Grammy" nagradu za najbolju metal izvedbu 1991. U ranim 70-im grupa Queen pomaže u podsticanju evolucije heavy metal žanra i odbacivanju mnogo od njihovog blues uticaja, a novi talas britanskog heavy metala ih prati na sličan način, spajajući muziku s punk rock senzibilitetom i sve većim naglaskom na brzini sviranja.
Diskografija
Za vrijeme svog postojanja grupa je izdala 15 studijskih albuma:
Osim studijskih albuma, grupa je objavila i mnogo live i kompilacijskih albuma kao i singlova od kojih su mnogi postali svjetski hitovi.
Sistem tipova
Tip u računarstvu je način razvrstavanja vrijednosti, tj. tip je vrsta informacije poput brojke, datuma ili teksta. Tipovanje varijabli dozvoljava kompajleru da odabere količinu memorije za držanje te variable u memoriji u toku izvršavanja programa. Računar u toku izvršavanja programa će alocirati određenu količinu memorije za svaku variablu da drži njenu vrijednost.
Imena tipova u raznim jezicima su većinom na Engleskom jeziku, poput,   ili.
NGC 2026
NGC 2026 je otvoreno zvjezdano jato i nalazi se u sazviježđu Bik. Prvo otkriće je napravio John Frederick William Herschel 5. decembra 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Mihailo Dinić
Mihailo Dinić (23. april 1899 – 12. maj 1970) bio je srpski historičar i akademik SANU.
Naučno djelo Mihaila Dinića u značajnoj mjeri je unaprijedilo historiografiju jugoistočne Evrope srednjeg vijeka. Pored historije srednjovjekovne Srbije, Mihailo Dinić se naročito posvetio obradi historije srednjovjekovne Bosne, gdje je ostvario značajne, na mnogim mjestima još uvijek neprevaziđene rezultate. Razlog tome je neobjavljena i građa kojom se obilato služio u svojim radovima. Najvrjedniji rezultati su svakako na polju izdavanja građe gdje se M. Dinić istakao kroz brojne priloge, ali kroz nekoliko zbirki građe koje su obavezne u pristupu modernih istraživača.
Mihailo Dinić ponudio je vanserijske rezultate u proučavanju brojnih segmenata historije srednjovjekovne Bosne. Za sistem funkcioniranja centralne vlasti to je vidljivo kroz njegove radove o tributima, državnom saboru (stanku) srednjovjekovne Bosne, sagledavanju vremena Nikole Altomanovića te krunisanja Tvrtka I. Kotromanića, vlaške problematike kroz rad o dubrovačkoj srednjovjekovnoj karavanskoj trgovini, strukture humsko-trebinjske vlastele, topografije srednjovjekovne Bosne kroz radove o Drijevima, Srebrniku, posjedima hercega Stjepana Vukčića Kosače (Zemlje hercega Svetog Save), rudarstvu Srebrenice i drugim radovima. U odnosu na stariju i noviju historiografiju njegov pristup historiji srednjovjekovne Bosne u Historiji naroda Jugoslavije (1953) još uvijek je korisno polazište za pristup historiji srednjovjekovne Bosne.
Obzirom da je novom izvornom faktografijom gradio svoje tematske okvire, vodeći računa o prazninama u historiografiji, moglo bi se reći da bi današnje poznavanje srednjovjekovne bosanske historije bez radova Mihaila Dinića bilo znatno siromašnije. Njegov najznačajniji učenik je Sima Ćirković.
Šlager
Šlager je zabavnomuzički izraz nastao u prvoj polovini 20. vijeka, zaslužan za veliku popularizaciju zabavne muzike diljem evropskog kontinenta. Riječ je o popularnoj i kod publike veoma omiljenoj vokalnoj kompoziciji relativno jednostavne instrumentalne pratnje. U početku su to bile lake i pitke arije i pjesme iz opereta, izvođene uglavnom van muzičke scene, na revijama i u kabareima. S vremenom se javljaju i izvorne kompozicije, pisane sprva još u duhu originalnih operetnih melodija. Izraz šlager potječe od njemačke riječi "Schlager", što u prijevodu znači "udar" (slično engleskoj riječi "hit"). Ovdje se radi o pjesmi čija je melodija brzo, "na prepad", svojom laganom melodijskom linijom znala osvojiti ljubitelje zabavne muzike i ostvariti veliki komercijalni uspjeh.
Naši najpopularniji šlageri su: "On me voli na svoj način", "Pamtim samo sretne dane", "Ostaje nam muzika", "Ćao", "Tvoja barka mala", "Čibu čiba", "Doviđenja", "Halo srce", "Violeta", "Probudi se, dragane", "Janje moje crnog oka", "Prevari me, srce moje", "Vjetri šume, riječi nose", "Ko to kuca na vratima", "Hiljadu mandolina", "Stani malo, zlato moje" i brojni drugi.
NGC 3514
NGC 3514 (također poznat kao ESO 570-1, IRAS 11015-1830, MCG -3-28-35 i PGC 33430) je prečkasta spiralna galaksija koja je udaljena oko 177 miliona sg od Zemlje i nalazi se u sazviježđu Pehar. Najveći prečnik je 1,10 (57 hiljada sg) a najmanji 0,9 uglovnih minuta (46 hiljada sg). Prvo otkriće je napravio John Frederick William Herschel 22. marta 1835. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Porodica
Porodica je osnovna socijalna grupa u društvu, i obično se sastoji od jednog ili dva roditelja i njihove djece. Porodica je i grupa ljudi koji dijele zajedničke vrijednosti i imaju zajedničke ciljeve, i obično žive u istoj kući, stanu, prebivalištu. Porodica se danas posmatra kao odnos međuzavisnosti u kojem članovi igraju određenu ulogu i ponašaju se u skladu sa tom ulogom dok ostali članovi porodice zavise od te uloge. Kao primjer se mogu navesti djeca koja u početku u velikoj mjeri zavise od roditelja kada je u pitanju zadovoljenje osnovnih potreba, dok se kasnije uloge mijenjaju i roditelji, kako stare sve više postaju zavisni od djece. Najčešće se navodi podjela porodice na dvije vrste: nuklearnu porodicu koju čine muž, žena i djeca, i proširenu porodicu koju čine nuklearna porodica i ostala rodbina. S obzirom na industrijski i tehnološki razvoj kao i razvoj društva u cjelini, došlo je i do promjene u obliku porodice i javili su se alternativni oblici porodice.
Alternativni oblici porodice
Kao alternativni oblici porodice se najčešće navode porodice samohranih majki, homoseksualni odnosi, samački život i vanbračna zajednica. Kao porodice samohranih majki, uglavnom se podrazumijevaju žene koje su razvedene, udovice ili pak neudane. Trend samohranih roditelja je u porastu posljednjih godina, a čak 90% samohranih roditelja su žene a glavni problem sa kojim se sreću jeste siromaštvo. Drugi oblik alternativne porodice jesu homoseksualni odnosi, koji su osuđivani i smatrani psihičkim poremećajem sve do 1974. godine kada je Američko psihijatrijsko udruženje uklonilo homoseksualnost sa popisa psihijatrijskih poremećaja. Iako je prihvatanje homoseksualnosti u porastu u mnogim državama, u neki državama su i dalje neprihvaćeni u društvu. Međutim, uprkos takvim uslovima, kao i osobe heteroseksualne orijentacije, i osobe homoseksualne orijentacije imaju potrebu da pronađu životnog partnera sa kojim će formirati ili bračnu ili vanbračnu zajednicu, pa čak posvojiti i dijete i formirati porodicu. Suprotno homoseksualnim odnosima i težnji da se formira zajednica stoji samački život, koji je sve zastupljeniji nakon Drugog svjetskog rata. Kao razlozi samačkog života se ističu ekonomski i demografski faktori kao što su loši ekonomski uslovi kao i razvoj obrazovanja, obrazovnih ustanova, nemogućnost pronalaska posla i slično. Posljednji alternativni oblik porodice jeste vanbračna zajednica. Najčešće se posmatra kao zajednica u kojoj pojedinac dijeli stambeni prostor sa osobom istog ili suprotnog pola sa kojim nije u krvnom srodstvu i može podrazumijevati i djecu ali i ne mora.
Postoje porodice u biologiji, lingvistici, hemiji i matematici.
Freddie Mercury
Freddie Mercury (5. septembar 1946 – 24. novembar 1991) bio je britanski pjevač, muzičar i tekstopisac, najpoznatiji kao vokal i tekstopisac poznate rok-grupe Queen. Kao izvođač, poznat je po svom moćnom vokalu, s rasponom od četiri oktave. Kao tekstopisac, Freddie je napisao neke od najboljih pjesama grupe kao što su: "Bohemian Rhapsody", "Killer Queen", "Somebody to Love", "Don't Stop Me Now", "Crazy Little Thing Called Love", "We Are the Champions" i mnoge druge. Pored rada u grupi Queen, vodio je solo-karijeru, ali i povremeno bio i producent i gost (klavir ili vokal) kod drugih izvođača.
Rođen je u Sultanatu Zanzibar, kao pripadnik naroda Parsi. U mjestu rođenja i Indiji odrastao je do tinejdžerske dobi. Umro je od upale pluće izazvane sidom 24. novembra 1991, dan nakon što je javno priznao da je od iste obolio. Posthumno, 1992, nagrađen je britanskom muzičkom nagradom (Brit Award) za izuzetan doprinos britanskoj muzičkoj sceni. Njemu u čast, 20. aprila 1992. održan je Freddie Mercury Tribute Concert na londonskom stadionu Wembley.
Izabran je za jednog od najvećih pjevača u historiji popularne muzike. U anketi koju je 2005. organizirao časopis Blender i MTV2, Freddie je proglašen za najboljeg muškog pjevača svih vremena. U 2008, urednici časopisa Rolling Stone uvrstili su ga na 18. mjesto njihove liste 100 najvećih pjevača ikada. Godine 2009, časopis Classic Rock izabrao je Freddieja za najboljeg rok-pjevača svih vremena. Osim toga, muzički servis Allmusic okarakterizirao je Freddieja kao "jednog od najvećih rock-zabavljača svih vremena", a koji je imao "jedan od najboljih glasova u sveukupnoj muzici".
Rani period života
Freddie (rođen kao Farrokh Bulsara) rođen je u tadašnjem britanskom protektoratu Sultanatu Zanzibar, u Istočnoj Africi (sadašnjem dijelu Tanzanije).
Njegovi roditelji, Bomi i Jer Bulsar pripadnici su naroda Parsi iz regije Gudžarat iz Britanske Indije. Porodično prezime izvedeno je iz naziva grada Bulsar (sada poznatog pod nazivom Valsad). Kao Parsi, Freddie i njegova porodica su prakticirali zoroastrizam. thumb|left|Kuća u [[Zanzibaru gdje je Freddie živio u ranom periodu svog života]] Porodica Bulsara preselila se u Zanzibar kako bi mu otac mogao nastaviti sa svojim poslom blagajnika u britanskom kolonijalnom uredu. Freddie je imao mlađu sestru, Kashmiru.
Veći dio djetinjstva proveo je u Indiji, a sa časovima klavira počeo je u dobi od sedam godina. Jedan od njegovih formalnih muzičkih utjecaja u to vrijeme bila je bolivudska pjevačica Lata Mangeshkar. Sa 12 godina formirao je školski bend, The Hectics, a pjevali su pjesme izvođača kao što su Cliff Richard i Little Richard. Njegov prijatelj iz tog vremena sjeća se da je imao "neobjašnjivu sposobnost da slušajući radio reproducirati to što je čuo na klaviru." U tom periodu počeli su ga zvati "Freddie", a u februaru 1963. doselio se nazad u Zanzibar, gdje je ponovo počeo da živi s roditeljima.
Sa 17 godina Freddie s porodicom napušta Zanzibar iz sigurnosnih razloga, zbog revolucije u Zanzibaru iz 1964. u kojoj je ubijeno više hiljada Arapa i Indijaca. Porodica se preselila u malu kuću u Felthamu, u Engleskoj. Mercury se upisuje na koledž Isleworth Polytechnic (sada West Thames College) u zapadnom dijelu Londona, gdje studira umjetnost. Diplomira umjetnost i grafički dizajn na Ealing Art Collegeu (sada Ealing kampus Univerziteta West London) i stečene vještine kasnije koristi za dizajniranje grba grupe. Britanski državljanin po rođenju, Mercury u tom statusu ostaje tokom ostatka svog života.
Nakon sticanja diplome, Mercury se pridružuje nekolicini bendova, a održava i posao na aerodromu Heathrow. Prijatelji iz tog vremena opisuju ga kao mirnog i stidljivog mladića koji je pokazivao veliki interes za muziku. Godine 1969. pridružio se liverpulskoj grupi Ibex, koja je kasnije preimenovana u Wreckage. Nakratko je živio je u stanu iznad liverpulskog puba, Dovedale Towersa. Poslije se pridružuje drugoj muzičkoj grupi Sour Milk Sea, no do početka 1970-ih i ova grupa se raspada.
U aprilu 1970. Mercury se pridružuje gitaristi Brianu Mayu i bubnjaru Rogeru Tayloru, koji su prije toga bili u grupi Smile. Dolaskom Freddieja mijenjaju se koncepcija i izgled grupe. Uprkos rezerviranosti ostalih članova grupe i Trident Studiosa, početnog menadžmenta grupe, Mercury za naziv grupe izabire ime Queen. U vezi s tim poslije će reći: "Bio sam svakako svjestan gej konotacije, ali to je samo jedan aspekt toga." Otprilike u isto vrijeme, Freddie mijenja prezime Bulsara u novo Mercury. Nakon nekoliko neuspješnih pokušaja, grupi se pridružuje basist John Deacon i konačno može otpočeti era jednog od najpoznatijih muzičkih bendova svih vremena – Queena.
Karijera pjevača
mini|lijevo|Mercuryjev opseg vokala
Iako Freddiejev govor pripada opsegu baritona, najviše pjesama iznio je u tenorskom opsegu. Njegov vokalni opseg proširen je od niskog basovnog F (F2) da visokog sopranskog F (F6). Španska sopranistica Montserrat Caballé, s kojom je Mercury snimio album, izrazila je mišljenje da je "razlika između Freddieja i gotovo svih ostalih rok-zvijezda bila u tome da je on prodavao glas. Ona dodaje: